जल सप्लाई सेनिटेशन वर्कर्स यूनियन पटियाला में लगाएगी पक्का धरना
कंप्यूटर अध्यापक बठिंडा में 3 को सरकार के खिलाफ बोलेंगे हल्ला
कंप्यूटर अध्यापक यूनियन संगरूर की बैठक बनासर बाग में राज्य महासचिव रविइंद्र सिंह मंडेर जिला प्रधान कुलदीप कौशल की प्रधानगी में हुई। इस मौके 3 जनवरी की बठिंडा रैली को लेकर साथियों की ड्यूटियां लगाई गई ताकि जिले से अधिक से अधिक कंप्यूटर अध्यापक रैली में शामिल हों। कौशल ने बताया कि अध्यापकों ने अब सरकार के खिलाफ सीधा मोर्चा खोलते हुए अपनी सेवाओं को शिक्षा विभाग में शिफ्ट करवाने के लिए जोरदार संघर्ष करने का ऐलान कर दिया है। इसी संघर्ष के तहत 3 जनवरी को बठिंडा में कंप्यूटर अध्यापकों द्वारा अपने परिवारों सहित राज्य स्तरीय रोष रैली की जा रही है।
मंडेर ने कहा कि सरकार नौकरी कर रहे 7 हजार कंप्यूटर अध्यापकों के साथ धक्केशाही कर रही है। उन्हें तो एक आम सरकारी मुलाजिम की तरह वेतन मिल रहा है ही बनते सभी लाभ मिल रहे हैं। उन्होंने बताया कि 1 जुलाई 2011 को सरकार ने उनकी सेवाएं वोकेशनल ग्रेड देकर पिकटस सोसायटी में वोकेशनल मास्टरों के बराबर ग्रेड पर रैगुलर तो कर दी थी लेकिन जारी किए गए नोटिफिकेशन की शर्तों को अभी तक उन पर लागू नहीं किया गया है, जिस कारण वह वोकेशनल मास्टरों के बराबर मिलने वाले लाभ से वंचित हैं।
इस मौके जगदीश शर्मा, नरदीप शर्मा, वरिंदर हंस, दविंदर सिंह, परविंदर सिंह, परमिंदर ढींढसा, जगतार सिंह, कुलविंदर चोटीयां, गुरिंदर सिंह, मनदीप गोयल, संजीव शाहपुर, अशरफ मुहम्मद, विपन चावला, हरप्रीत सिंह, राजपाल सिंह, गुरमुख सिंह, प्रवीण कुमार, संजीव शर्मा, अनिल शर्मा, रमनजीत शर्मा हरविंदर सिंह मौजूद थे।
संगरूर में बैठक के बाद जानकारी देते कंप्यूटर अध्यापक।
संगरूर: बैठक को संबोधित करते हुए गुरप्रीत सिंह बालेवाल।
bho_Deva awa_Deva hin_Deva hin_Deva awa_Deva hin_Deva hin_Deva